Temeljem članka 31. Odluke o izmjeni Izjave o osnivanju Komunalno poduzeće Gornja Rijeka d.o.o. za obavljanje komunalne djelatnosti – pročišćeni tekst od 17.12.2013. i Odluke Skupštine Društva o raspisivanju natječaja za imenovanje člana uprave Komunalnog poduzeća Gornja Rijeka d.o.o. od 07. svibnja 2018.g., dana 15. svibnja 2018. god. Skupština Društva raspisuje

**NATJEČAJ
za imenovanje direktora/direktorice
trgovačkog društva KOMUNALNO – PODUZEĆE GORNJA RIJEKA d.o.o.**

**UVJETI:**

- stupanj stručne spreme:

 - završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij tehničke struke kojim je stečena visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju (NN123/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15),

- minimalno jedna (1) godina radnog staža,

- vozačka dozvola B kategorije,

- da nema zapreke za imenovanje sukladno članku 239. stavak 2. Zakona o trgovačkim društvima („Narodne novine“ broj 111/93; 94/99;52/00; 118/03; 107/07; 146/08; 137/09; 125/11; 152/11; 111/12, 68/13 i 110/15).

- poznavanje rada na računalu (Word i Excel)

**Dodatne sposobnosti i vještine:**

Uz naprijed navedene obvezne uvjete prednost pri odabiru imaju kandidati koji zadovoljavaju slijedeće uvjete:

- završeni studij iz područja tehničkih znanosti

- radno iskustvo na sastavljanju troškovnika odnosno ponuda za javna nadmetanja

- organizacijske sposobnosti i komunikacijske vještine potrebne za uspješno upravljanje trgovačkim društvom

Direktora/direktoricu imenuje Skupština Društva na vrijeme od četiri godine. Ista osoba može biti ponovno imenovana za direktora/direktoricu.

Prilikom sklapanja ugovora o radu ugovorit će se probni rad u trajanju od 3 mjeseca. Nezadovoljavanje radnika na probnom radu predstavlja posebno opravdan razlog za otkaz ugovora o radu (članak 53. Zakona o radu („Narodne novine“ broj 93/14).

Uz prijavu za natječaj kandidati moraju dostaviti:

* životopis,
* presliku dokaza o hrvatskom državljanstvu (npr. presliku osobne iskaznice, preslika domovnice i dr.)
* dokaz o stručnoj spremi (presliku diplome),
* dokaz o radnom stažu (Elektronički zapis ili Potvrda izdana od Hrvatskog zavoda za mirovinsko osiguranje s podacima o stažu osiguranja) ne stariji od 30 dana od dana objave natječaja,
* potvrdu nadležnog suda da se protiv kandidata/kandidatkinje ne vodi kazneni postupak, ne stariju od 3 mjeseca od dana objave natječaja (preslika ili izvornik)
* izjavu kandidata o nepostojanju okolnosti iz članka 239. stavak 2. Zakona o trgovačkim društvima,
* dokaz o položenom vozačkom ispitu „B“ kategorije

Prijave na natječaj s potrebnom dokumentacijom podnose se u zatvorenoj omotnici osobno ili preporučenom poštanskom pošiljkom **do 23. svibnja 2018. godine** na adresu: **Komunalno poduzeće Gornja Rijeka d.o.o., Trg Sidonije Rubido Erdody 3, 48268 Gornja Rijeka, (s naznakom – „Prijava na natječaj za direktora/direktoricu – ne otvaraj“).** U slučaju slanja prijave preporučenom poštanskom pošiljkom, dan predaje prijave ovlaštenom pružatelju poštanskih usluga smatra se danom predaje prijave na natječaj.
Sukladno članku 13. stavku 2. Zakona o ravnopravnosti spolova („Narodne novine“ broj 82/08) na natječaj se mogu javiti osobe oba spola.

Sa kandidatima koji zadovoljavaju uvjete natječaja obavit će se razgovor i po potrebi provjera dodatnih znanja i vještina.
O rezultatima natječaja kandidati/kandidatkinje bit će pisano obaviješteni u roku od 15 dana od isteka roka za podnošenje prijave.
Komunalno poduzeće Gornja Rijeka d.o.o. zadržava pravo poništenja ovog natječaja bez posebnog obrazloženja.

 Predsjednik Skupštine

 Darko Fištrović, ing. el.